Document ID: 32014D0840

KOMMISSIONENS GENNEMFØRELSESAFGØRELSE
af 26. november 2014
om ændring af beslutning 90/177/Euratom, EØF om bemyndigelse af Belgien til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering
(meddelt under nummer C(2014) 8921)
(Kun den franske og den nederlandske tekst er autentiske)
(2014/840/EU, Euratom)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til traktaten om oprettelse af Det Europæiske Atomenergifællesskab,
under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
efter høring af Det Rådgivende Udvalg for Egne Indtægter, og
ud fra følgende betragtninger:
(1)
I henhold til artikel 371 i Rådets direktiv 2006/112/EF (2) kan Belgien fortsætte med at fritage de transaktioner, der er nævnt i bilag X, del B, til direktivet, hvis landet fritog disse transaktioner pr. 1. januar 1978; disse transaktioner skal tages med i beregningen af grundlaget for de egne momsindtægter.
(2)
Belgien anmodede i sit svar af 29. april 2014 på Kommissionens brev af 14. februar 2014 om forenkling af kontrollen med egne momsindtægter (3) Kommissionen om bemyndigelse til at anvende faste procentsatser af det mellemliggende grundlag ved beregning af grundlaget for de egne momsindtægter for de transaktioner, der er anført i bilag X, del B, nr. 9), til direktiv 2006/112/EF for regnskabsårene 2014-2020. Belgien har vist, at den historiske procentsats har været stabil over tid. Belgien bør derfor bemyndiges til at beregne grundlaget for de egne momsindtægter ved hjælp af faste procentsatser i overensstemmelse med Kommissionens brev.
(3)
Af hensyn til gennemsigtigheden og retssikkerheden bør denne bemyndigelse være tidsbegrænset.
(4)
Kommissionens beslutning 90/177/Euratom, EØF (4) bør derfor ændres -
VEDTAGET DENNE AFGØRELSE:
Artikel 1
I beslutning 90/177/EF indsættes følgende artikel 2a:
»Artikel 2a
Uanset artikel 2, stk. 4, i denne beslutning bemyndiges Belgien med henblik på beregning af grundlaget for de egne momsindtægter fra den 1. januar 2014 til den 31. december 2020 til at anvende 0,21 % af det mellemliggende grundlag i forbindelse med de transaktioner, der er anført i bilag X, del B, nr. 9) (bygninger og byggegrunde), til Rådets direktiv 2006/112/EF (5).
Artikel 2
Denne afgørelse er rettet til Kongeriget Belgien.
Udfærdiget i Bruxelles, den 26. november 2014.

Labels: 2
1
0
3
18
15